Diari Oficial de la Generalitat Valenciana


Sumari del DOGV 9855, del 23-05-2024 (2024/4549)

Extracte de la Resolució de 8 de maig de 2024, de la Vicepresidència Segona i Conselleria de Servicis Socials, Igualtat i Habitatge, per la qual es convoquen per a l'exercici 2024 les ajudes per al desenvolupament de programes que fomenten la igualtat entre dones i hòmens i/o l'associacionisme de dones, a la Comunitat Valenciana
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9855

Data del DOGV
:   23-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4549


Data del document
:   08-05-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

Extracte de la Resolució de 8 de maig de 2024, de la Vicepresidència Segona i Conselleria de Servicis Socials, Igualtat i Habitatge, per la qual es convoquen per a l'exercici 2024 les ajudes per al desenvolupament de programes que fomenten la igualtat entre dones i hòmens i/o l'associacionisme de dones, a la Comunitat Valenciana [2024/4549]  
BDNS(Identif.):761845  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/761845)  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.pap.hacienda.gob.es/bdnstrans/GE/ca/convocatorias   
Així mateix, es troba disponible en l'adreça web https://institutdelesdones.gva.es/va/   
  
Primer. Beneficiàries  
1. Entitats sense ànim de lucre que tinguen entre les seues finalitats la promoció i el foment de la igualtat d'oportunitats entre dones i hòmens.  
2. En el cas de programes de «foment de l'associacionisme femení», podrà ser beneficiària, a més, qualsevol associació de dones que acredite que, com a mínim, el 90 % de les persones associades són dones.  
  
3. En el moment de finalitzar el termini de presentació de sol·licituds hauran d'estar legalment constituïdes i inscrites en el registre corresponent.  
  
Segon. Objecte  
1. Programes de promoció i foment de la igualtat entre dones i hòmens, que consistiran en la realització d'actuacions per a visibilitzar la dona en aquells àmbits de la societat ocupats tradicionalment per hòmens.  
2. Programes per a fomentar l'associacionisme de dones, amb la finalitat de potenciar i enfortir el teixit associatiu de dones com a via per a promoure la participació i la presència de les dones en condicions igualitàries en tots els àmbits de la societat.  
3. Els programes de promoció i foment de la igualtat entre dones i hòmens han d'expressar amb claredat l'àmbit de la societat sobre el qual volen incidir i justificar la necessitat de visibilitzar la dona per considerar-los àmbits ocupats tradicionalment per hòmens.  
  
4. En els programes de foment de l'associacionisme serà necessari especificar com l'execució del programa servix per a promoure la participació i la presència de les dones en condicions igualitàries.  
5. Els programes podran tindre com a finalitat millorar la situació psicosocial, la formació integral o la integració social i laboral de les dones amb l'objectiu de visibilitzar-les o de promoure la seua participació en condicions igualitàries.  
6. Queden exclosos d'esta convocatòria els programes consistents en la realització de jornades o tallers amb finalitat lúdica o d'oci.  
   
  
Tercer. Bases reguladores  
Orde 14/2016, de 5 de juliol, de la Vicepresidència i Conselleria d'Igualtat i Polítiques Inclusives, per la qual s'establixen les bases reguladores de les ajudes que regiran el procediment de concessió d'ajudes econòmiques destinades a entitats sense ànim de lucre per al desenvolupament de programes que fomenten la igualtat entre dones i hòmens i/o l'associacionisme de dones, a la Comunitat Valenciana (DOGV núm.7830, 18.07.2016).  
  
Quart. Dotació pressupostària  
La Llei 8/2023, de 27 de desembre, de pressupostos de la Generalitat per a l'exercici 2024, preveu la línia S1176, «Foment del moviment associatiu de dones i per a la promoció de la igualtat» en l'aplicació pressupostària N16697878.323A00.4, destinada a la finalitat esmentada i dotada amb un import d'1.000.000 euros.  
El total de les subvencions atorgades per a estos projectes no podran superar la quantia màxima d'1.000.000 d'euros.  
  
Quint. Termini de presentació de les sol·licituds  
El termini de presentació de les sol·licituds serà de vint dies hàbils, a comptar de l'endemà de la publicació del present extracte en el Diari Oficial de la Generalitat Valenciana.   
  
Sext. Altres dades  
1. Sol·licituds: la sol·licitud i la documentació que l'acompanya es presentaran exclusivament per via electrònica, mitjançant la firma electrònica de l'entitat sol·licitant o de la persona que la represente. A l'efecte de participar en la present convocatòria, es considera que la mateixa subscripció de la sol·licitud de presentació telemàtica per les entitats sol·licitants o per les persones que les representen implica la capacitat d'obrar necessària per a: sol·licitar l'ajuda, permetre l'accés a la plataforma autonòmica d'interoperabilitat, designar el compte bancari on es transferirà, si és el cas, la subvenció i assumir les declaracions responsables de no concurrència de causa legal per a obtindre la condició de persona beneficiària (art. 13 de la Llei 38/2003, general de subvencions).  
2. Documentació que cal presentar amb la sol·licitud: la que preveu el resolc sext de la convocatòria, així com l'específica de cada programa.  
3. Criteris de valoració: les ajudes es concediran en règim de concurrència competitiva, de conformitat amb els criteris de valoració que es detallen en el resolc dècim de la convocatòria.  
Serà un requisit imprescindible per a optar a les presents ajudes haver obtingut una puntuació mínima de 55 punts.  
  
València, 8 de maig de 2024.- La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.